21. ΝΟΜΟΘΕΤ. ΔΙΑΤΑΓΜΑ υπ’ αριθ. 1095 της 15 Δεκ. 1941/5 Μαρτ. 1942 Περί διαλύσεως των μεταξύ της Υπηρεσίας Σιδηροδρομικών Έργων νόμ. 575 και διαφόρων εργολάβων συναφθεισών και μη πλήρως εκτελεσθεισών συμβάσεων και ρυθμίσεως ζητημάτων αφορώντων την εν λόγω Υπηρεσίαν. Άρθρ.1.-Αι μεταξύ του Νομικού-Προσώπου «Υπηρεσία Σιδηροδρομικών Έργων νόμ. 575 και διαφόρων εργολάβων» συναφθείσαι και μη πλήρως εκτελεσθείσαι συμβάσεις, αι αφορώσαι την κατασκευήν της σιδηροδρομικής γραμμής Θεσσαλονίκης-Λιμένος Αμφιπόλεως, κηρύσσονται άνευ ετέρας διατυπώσεως διαλελυμέναι από της ενάρξεως της ισχύος του παρόντος. Άρθρ.2.-(Προέβλεπε την εντός τριμήνου παραλαβήν των εκτελεσθέντων έργων και των σχετικών υλικών). Άρθρ.3.-Αποκλείεται πάσα αξίωσις αποζημιώσεως δια ζημίας θετικάς ή αποθετικάς των εργολάβων ή των υπεργολάβων των ή των προμηθευτών των και παντός εν γένει προσώπου, συμβεβλημένου ή μη μετά της Υπηρεσίας Σιδηροδρομικών Έργων νόμ. 575, κατά της Υπηρεσίας ταύτης ή κατά του Δημοσίου, προερχομένας εκ των δυνάμει του άρθρ. 1 του παρόντος επερχομένων διαλύσεων των συμβάσεων. Άρθρ.4.-Η διαδικασία καθορισμού των αποζημιώσεων δια τας μέχρι τούδε αποφασισθείσας αναγκαστικάς απαλλοτριώσεις συνεχισθήσεται κατά τας νομίμους διατυπώσεις, καταβαλλομένων εν καιρώ των αποζημιώσεων εις τους δικαιούχους, εκ των εις την διάθεσιν της Υπηρεσίας Σιδηροδρομικών Έργων νόμ. 575 πιστώσεων. Άρθρ.5.-1.Υπό της Υπηρεσίας Σιδηροδρομικών Έργων νόμ. 575 θα ολοκληρωθώσιν αι ημιτελείς μελέται, των σχετικών δαπανών βαρυνουσών τας εις την διάθεσιν της υπηρεσίας ταύτης πιστώσεις. 2.Καθ’ όμοιον τρόπον θέλει εξασφαλισθή υπό της αυτής Υπηρεσίας η κατάλληλος συντήρησις των μέχρι τούδε εκτελεσθέντων έργων. Άρθρ.6.-Το Συμβούλιον Σιδηροδρομικών Έργων νόμ. 575 δύναται δι’ αποφάσεώς του να χορηγή εις βάρος των πιστώσεων της Υπηρεσίας Σιδηροδρομικών Έργων νόμ. 575 εις  την Σελ. 119 Σιδηρόδρομοι Ελληνικού Κράτους 21.Γ.α.19-21 χήραν και τα ορφανά θανόντων προ της ισχύος του παρόντος ή αποθνησκόντων εν τη εκτελέσει της υπηρεσίας υπαλλήλων, τεχνιτών και εργατών εφ’ όσον ούτοι δεν δικαιούνται συντάξεως παρά του Δημοσίου ή των Σ.Ε.Κ., εφ’ άπαξ βοήθημα, όπερ εν ουδεμιά περιπτώσει δύναται να η ανώτερον των 200.000 δραχμών. Το βοήθημα τούτο καθορίζεται εκάστοτε υπό του Συμβουλίου των Σιδηροδρομικών Έργων νόμ. 575, λαμβανομένων υπ' όψει πασών των συναφών περιστάσεων και υπόκειται εις την τελικήν έγκρισιν του Υπουργού της Συγκοινωνίας. Άρθρ.7.-Η ισχύς του παρόντος άρχεται από της δημοσιεύσεως αυτού δια της εφημερίδος της Κυβερνήσεως. 